آک پارتی‌نین صدرمعاونی حیاتی یازیچی "ت.ر.ت خبر"ین 15 ژوئیه میلت استودیوسو پروقرامیندا جانلی یاییمدا اولجه چئوریلیشه جهد و بو زامان "ت .ر.ت"نین مؤوقع ایله باغلی دانیشدی.
عدالت و قالخینما پارتی سینین صدر معاون‌لری حیاتی یازیجی، مصطفی آتاش، جودت ییلماز، مهدی اکر، اؤزنور چالیک، ارول کایا، شابان دیشلی، چیدم کارااصلان، ودات دمیرؤز و آک پارتی نین قادین قولونون صدری لوتفویه سلوا‌چام ت رت-ده چیخیش ائتدیلر.
آک پارتی‌نین صدرمعاونی حیاتی یازیچی "ت رت خبر"ین 15 جولای میلت استودیوسو پروقرامیندا جانلی یاییمدا اولجه چئوریلیشه جهد و بو زامان "ت.ر.ت"نین مؤوقع ایله باغلی دانیشدی.
تورکیه‌ده بیر نئچه دفعه چئوریلیش باش وئردیگینی، هر دفعه ایلک هدف‌لردن بیری‌نین ت.ر.ت اولدوغونو، چئوریلیش‌چیلرین بورا‌دان میلته قورخووئرمه اولدوغونو خاطیرلا‌دان یازیچی دئدی: "بو دفعه ده بورانی سئچدی‌لر. اما "ت.ر.ت" بوتون ایمکان‌لارینی سفربر ائده‌رک اؤزل تلویزیونلاری معلوماتلاندیردی، یاییمین اوزون سورمه‌سی‌نین قارشی‌سینی آلدی و قیسا مدت‌دن سونرا نورمال ایش رژیمینه کئچدی".
حیاتی یازیچی اونو دا خاطیرلاتدی کی، "تورکیه دؤولت باشچی‌سی رجب طیب اردوغانین تلویزیوندان میلته سسلنمه‌سی، میلتی حاکمیت حقوقونا صاحب چیخماغا چاغیرماسی، کودتاچیلارا مقاومت گؤسترمه‌یه دعوت ائتمه‌سیندن، باش ناظر بینالی ییلدیریم‌یندا عینی مراجعت‌لرین‌دن سونرا میلتین داها دا هیجان‌‌لانا‌راق کوچه‌لره چیخماسی کودتاچیلارین هئچ گؤزله‌مه‌دیگی دموکراتیک نوماییش اولدو.
تورکیه جمهوریتی‌نین بیر حقوق دؤولتی اولدوغونو وورغولایان یازیچی سوچو تشکیل ائدن عنصرلارین مطلق حسابات وئره‌جک‌لرینی دقته چاتدیردی.
تورکیه سلاحلی قوه لر ایله باغلی دا موناسیبت بیلدیرن یازیچی بو سؤزلری دئدی: "اوردو بیزیم اوردوموزدور، تورک میلتی‌نین اوردوسودور. کیم‌لرین بو چئوریلیشه تشببوس ائتدیگی، کیم‌لرین هانسی مؤوقعده دوردوغو قیسا زاماندا آشکارلاندی، بیلیندی. اوردو بو حادثه‌دن سونرا سرطان غده سیندن تمیزلندی، تورکیه میللتی اوغور قازاندی".
